Source: https://poradna.hnonline.sk/otazka/chybajuca-projektova-dokumentacia-k-starsiemu-domu
Timestamp: 2020-02-22 01:09:53+00:00
Document Index: 14731610

Matched Legal Cases: ['§ 55', '§ 57', '§ 55', '§ 55', '§ 55', '§139', '§ 55', '§ 9', '§ 43']

chýbajúca projektová dokumentácia k staršiemu domu | HNporadňa
Domov » Nehnuteľnosti » chýbajúca projektová dokumentácia k staršiemu domu
chýbajúca projektová dokumentácia k staršiemu domu
Dobrý deň, ak sme sa stali majiteľom nehnuteľnosti, ktorú chceme rekonštruovať a chýba nám projektová dokumentácia domu. Je možné sa k nej dostať cez stavebný úrad? Je to dom z 50-tych rokov. Alebo ako postupovať pri rekonštrukcii, je tam potrebná táto dokumentácia?Ďakujem
Roman Tóth sa opýtal/a 29.6. 2017 o 15:23 v kategórii Nehnuteľnosti
JUDr. Milan FICEK, advokát pred 2 rokmi 7 mesiacmi
projektová dokumentácia z 50-tych rokov zrejme ani nebola v tom poňatí ako ju chápeme dnes.
V zmysle ust. stavebného poriadku § 55 a nasl. platí, že stavebné povolenie sa vyžaduje, pokiaľ tento zákon a vykonávacie predpisy k nemu alebo osobitné predpisy neustanovujú inak, pri stavbách každého druhu bez zreteľa na ich stavebnotechnické vyhotovenie, účel a čas trvania; stavebné povolenie sa vyžaduje aj pri zmene stavieb, najmä pri prístavbe, nadstavbe a pri stavebných úpravách.
Podľa ust. § 57 stavebník je povinný uskutočnenie stavieb, stavebných úprav a udržiavacích prác uvedených v § 55 ods. 2 vopred písomne ohlásiť stavebnému úradu. K ohláseniu drobnej stavby pripojí jednoduchý situačný výkres; ak ide o jednoduchú stavbu podľa § 55 ods. 2 písm. a), pripojí podklady s náležitosťami žiadosti o stavebné povolenie a projektovú dokumentáciu. Stavebný úrad môže určiť, že ohlásenú drobnú stavbu, stavebnú úpravu alebo udržiavacie práce možno uskutočniť len na základe stavebného povolenia.
Pre Vás je podstatné, že máte list vlastníctva na uvedenú stavbu a pozemok. Vychádzam tiež z toho, že od výstavby boli zrealizované viaceré zmeny na nehnuteľnsoti. V prípade potreby projektovej dokumentácie projektant v odbore si bude vedieť poradiť a staré podklady pri výstavbe by boli pre neho iba orientačné, resp. len akýmsi archívnym kúskom. On musí vychádzať zo súčasného stavu, ktorý musí vidieť v teréne. Prípadne odporúčam Vám obrátiť sa na bývalého vlastníka nehnuteľnosti, prípadne príslušnú obec.
Podkladom pre stav. povolenie v súčasnosti nie je dokumentácia o výstavbe v 50_tych rokoch, platil úplne iný právny systém.
Mgr. Ingrid Nahácka pred 2 rokmi 2 mesiacmi
skutočnosť, že nemáte k dispozícii pôvodnú projektovú dokumentáciu nebráni tomu, aby ste v súčasnosti rekonštruovali riadne skolaudovaný RD zapísaný do listu vlastníctva.
Stavebný zákon nepozná pojem rekonštrukcia, takže podľa rozsahu Vami zamýšľaných úprav bude musieť projektant, ktorého si vyberiete a oslovíte, zadefinovať, či ide len o stavebné úpravy domu (v tomto prípade spravidla postačuje podať ohlásenie stavebných úprav a udržiavacích prác, pokiaľ napr. nejde o zásah do nosných konštrukcií stavby – v tom prípade by stavebný úrad od Vás mal vyžadovať stavebné povolenie) alebo ide o jednu z foriem „rekonštrukcie“, ktorú pozná stavebný zákon: zmena dokončenej stavby spočívajúca v prístavbe, nadstavbe alebo vstavbe (pojem „vstavba“ obsiahnutý v zákone č. 182/1993 Z.z. o vlastníctve bytov a nebytových priestorov v znení neskorších predpisov , stavebný zákon ho bližšie nedefinuje).
Podľa ustanovenia § 55 Stavebného zákona:
(1) Stavebné povolenie sa vyžaduje, pokiaľ tento zákon a vykonávacie predpisy k nemu alebo osobitné predpisy neustanovujú inak, pri stavbách každého druhu bez zreteľa na ich stavebnotechnické vyhotovenie, účel a čas trvania; stavebné povolenie sa vyžaduje aj pri zmene stavieb, najmä pri prístavbe, nadstavbe a pri stavebných úpravách.
§139b
(5) Zmeny dokončených stavieb sú
a) nadstavby, ktorými sa stavby zvyšujú,
b) prístavby, ktorými sa stavby pôdorysne rozširujú a ktoré sú navzájom prevádzkovo spojené s doterajšou stavbou,
c) stavebné úpravy, pri ktorých sa zachováva vonkajšie pôdorysné aj výškové ohraničenie stavby.
Drobné stavby možno v zásade uskutočňovať na základe ohlásenia.
(6) Drobné stavby sú stavby, ktoré majú doplnkovú funkciu pre hlavnú stavbu (napr. pre stavbu na bývanie, pre stavbu občianskeho vybavenia, pre stavbu na výrobu a skladovanie, pre stavbu na individuálnu rekreáciu) a ktoré nemôžu podstatne ovplyvniť životné prostredie, a to
a) prízemné stavby, ak ich zastavaná plocha nepresahuje 25 m2 a výška 5 m, napríklad kôlne, práčovne, letné kuchyne, prístrešky, zariadenia na nádoby na odpadky, stavby na chov drobného zvieratstva, sauny, úschovne bicyklov a detských kočíkov, čakárne a stavby športových zariadení,
b) podzemné stavby, ak ich zastavaná plocha nepresahuje 25 m2 a hĺbka 3 m, napríklad pivnice, žumpy.
(7) Za drobné stavby sa považujú aj
a)stavby organizácií na lesnej pôde slúžiace na zabezpečovanie lesnej výroby a poľovníctva, ak ich zastavaná plocha nepresahuje 30 m2 a výška 5 m, napríklad sklady krmiva, náradia alebo hnojiva,
b) oplotenie,
c) prípojky stavieb a pozemkov na verejné rozvodné siete a kanalizáciu všetkých stavieb a pozemkov a pripojenie drobných stavieb a pozemkov na rozvodné siete a kanalizáciu hlavnej stavby,
d) nástupné ostrovčeky hromadnej verejnej dopravy, priechody cez chodníky a na susedné pozemky, priepusty a pod,
e) reklamné stavby, na ktorých najväčšia informačná plocha je menšia ako 3 m2.
Stavebný zákon definuje aj pojem „bežné udržiavacie práce“, pre ktoré sa nevyžaduje ani ohlásenie a v tomto prípade si nemusíte prizývať ani projektanta, aby Vám spracoval projektovú dokumentáciu. V zmysle Stavebného zákona ide predovšetkým o tieto udržiavacie práce:
(15) Udržiavacími prácami, pri ktorých nie je potrebné ani ohlásenie (bežné udržiavacie práce), sú najmä
§ 55 SZ
(2) Ohlásenie stavebnému úradu postačí
e) pri stavbách elektronických komunikačných sietí (nosiče telekomunikačných zariadení) umiestňovaných na existujúcich objektoch, ktoré nepresahujú výšku 6 m, šírku 2,5 m a nezasahujú do nosných konštrukcií stavby,
f) pri prízemných stavbách elektronických komunikačných sietí, ak ich zastavaná plocha nepresahuje 25 m2 a výška 4,5 m,
g) pri výmene alebo dopĺňaní telekomunikačných zariadení na existujúcich stavbách elektronických komunikačných sietí, keď nedôjde k zmene stavby,
h) pri reklamných stavbách, na ktorých najväčšia informačná plocha je menšia ako 3 m2, pokiaľ tento zákon neustanovuje inak.
Pokiaľ by predsa len rozsah Vašej rekonštrukcie spĺňal tie kritéria, pre ktoré zákon predpisuje vybavenie stavebného povolenia, projektant môže (musí) zakresliť a zachytiť jestvujúci stav stavby v projektovej dokumentácii (čo je logické najmä pri prístavbách prepojených s doterajšou stavbou, pri ktorých sa menia jej pôdorysné rozmery, ale tiež pri všetkých vyššie opísaných prípadoch zmeny dokončenej stavby). Zároveň v projektovej dokumentácii popíše navrhovaný stav, čiže to, čo bude predmetom stavebného povolenia. Pre ohlásenie drobnej stavby stačí jednoduchý situačný výkres a technický opis.
§ 9 vyhlášky č. 453/2000 Z.z. , ktorou sa vykonávajú niektoré ustanovenia stavebného zákona v platnom znení
(1) Projektová dokumentácia stavby (projekt stavby), ktorá sa predkladá k stavebnému konaniu, obsahuje podľa druhu a účelu stavby najmä
a) sprievodnú správu s údajmi, ktoré dopĺňajú základné údaje o stavbe uvedené v žiadosti o stavebné povolenie, s informáciami o dodržaní podmienok rozhodnutia o umiestnení stavby, ak bolo vydané, alebo o dodržaní podmienok schváleného územného plánu zóny, ak sa územné rozhodnutie nevyžaduje, s informáciami o výsledku vykonaných prieskumov a meraní,
b) súhrnnú technickú správu, z ktorej musia byť dostatočne zrejmé
1. navrhované urbanistické, architektonické a stavebnotechnické riešenie stavby, jej konštrukčných častí a použitie vhodných stavebných výrobkov vo väzbe na splnenie základných požiadaviek na stavby (§ 43d zákona) a dodržanie všeobecných technických požiadaviek na výstavbu vrátane všeobecných technických požiadaviek na stavby užívané osobami s obmedzenou schopnosťou pohybu,11)
2. požiarno-bezpečnostné riešenie podľa osobitných predpisov,4)
3.nároky na zásobovanie energiami a vodou, odvádzanie odpadových vôd, dopravu (vrátane parkovania), zneškodňovanie odpadov a riešenie napojenia stavby na jestvujúce siete a zariadenia technického vybavenia,
4. údaje o nadzemných a podzemných stavbách na stavebnom pozemku (vrátane sietí a zariadení technického vybavenia) a o jestvujúcich ochranných pásmach,
5. pri stavbách s prevádzkovým, výrobným alebo technickým zariadením údaje o tomto zariadení, o koncepcii skladovania, riešení vnútornej dopravy a plôch pre obsluhu, údržbu a opravy a nároky na vykonanie skúšobnej prevádzky po dokončení stavby,
6. údaje o splnení podmienok určených dotknutými orgánmi štátnej správy, ak boli obstarané pred podaním žiadosti,
7. usporiadanie staveniska a opatrenia na zaistenie bezpečnosti a ochrany zdravia pri práci, ak ide o uskutočňovanie stavebných prác za mimoriadnych podmienok,
8. spôsob zaistenia bezpečnosti a ochrany zdravia pri práci a bezpečnosti technických zariadení pri výstavbe aj pri budúcej prevádzke,
c) celkovú situáciu stavby (zastavovací plán) v mierke spravidla 1:200 až 1:500 s vyznačením
1. hraníc pozemkov a ich parcelných čísel podľa katastra nehnuteľností vrátane susedných pozemkov a jestvujúcich stavieb na nich,
2. podzemných sietí a zariadení technického vybavenia,
3. návrhu prípojok na dopravné a technické vybavenie územia,
4. ochranných pásem;
ak ide o líniovú stavbu, zakreslenie jej trasy v mapovom podklade v mierke 1:10 000 alebo 1:50 000; ďalšie výkresy podľa účelu a zložitosti stavby,
d) vytyčovacie výkresy alebo potrebné geometrické parametre vyznačené v zastavovacom pláne jednoduchých stavieb,
e) stavebné výkresy stavby, z ktorých je zrejmý doterajší a navrhovaný stav, predovšetkým pôdorysy, rezy a pohľady (v mierke spravidla 1:100) obsahujúce jednotlivé druhy konštrukcií a častí stavby (napr. základy, nosné konštrukcie, schodištia, obvodový plášť, strešné konštrukcie, komíny), polohové a výškové usporiadanie stavby a všetkých jej priestorov s presným vyznačením funkčného určenia, schematické vyznačenie vnútorných rozvodov a inštalácií (napr. zdravotechnické vrátane požiarneho vodovodu, silnoprúdové, slaboprúdové, plynové, teplovodné), technické zariadenia (napr. kotolne a výťahy), úpravy a riešenia predpísané na osobitné zabezpečenie stavieb z hľadiska civilnej ochrany,8) požiarnej ochrany4) a z hľadiska splnenia základných požiadaviek na stavby,
f) statické posúdenie stavby, ktoré preukazuje mechanickú odolnosť a stabilitu nosnej konštrukcie,
g) návrh úprav okolia stavby (exteriéru) a návrh ochrany zelene počas uskutočňovania stavby,
h) ak ide o stavby s prevádzkovým, výrobným alebo technickým zariadením, stavebné výkresy, ktoré obsahujú priestorové umiestnenie strojov a zariadení vrátane riešenia vnútorných komunikácií,
i) ak ide o stavby s osobitnými nárokmi na uskutočňovanie, projekt organizácie výstavby, ak nepostačujú údaje uvedené v súhrnnej technickej správe.
(4) Pri jednoduchých stavbách a dočasných stavbách zariadenia staveniska môže byť po prerokovaní so stavebným úradom v jednotlivých prípadoch rozsah a obsah projektovej dokumentácie primerane obmedzený.
Venujem sa oblasti osobných financií . Úverom, investovaniu, dôchodkom,poisteniu
Silvia Vrškova
scarlett ulicna
Richard Cere